Ringsted Flyveplads
Ringsted Flyveplads er en flyveplads en kilometer syd for Ringsted. Flyvepladsen drives af Midtsjællands Motorflyveklub og har ICAO-koden EKRS.
Flyvepladsen blev taget i brug i 1965 og erstattede den tidligere Luftmarinestation Ringsted fra 1926, i det område der i dag er bebygget og kaldes Søndre Park.
Flyvepladsen har en 733 meter lang og 40 meter bred græsbane, tankanlæg, et større hangarområde og et klubhus med mulighed for overnatning.
Landingsbanen er udstyret med automatisk banelys, der kan aktiveres via flyenes radio. Flyvepladsen er kun godkendt til visuel flyvning og har ikke egen brand- og redningstjeneste.
Derudover er flyvepladsen hjemsted for en af de fire danske akutlægehelikoptere.